Diari Oficial de la Generalitat Valenciana


Sumari del DOGV 9392, del 27-07-2022 (2022/6373)

Programa d'actuació integrada per a la delimitació i el desenvolupament de la unitat d'execució Camí Xamussa.
-------------------------------------------------------------------------------------------------------------

### Dades del document

Número de DOGV
:   9392

Data del DOGV
:   27-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6373


Data del document
:   04-07-2022

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Programa d'actuació integrada per a la delimitació i el desenvolupament de la unitat d'execució Camí Xamussa. [2022/6373]  
El Ple de l'Ajuntament, en sessió ordinària realitzada el dia 5 de maig de 2022, ha adoptat acord amb la següent part dispositiva:  
«Primer. Declarar aprovat el programa d'actuació integrada per a la delimitació i el desenvolupament de la unitat d'execució Camí Xamussa en l'àmbit de sòl urbà industrial del Pla general de Borriana, d'acord amb l'alternativa tècnica aprovada per aquest Ajuntament en data 2 de setembre de 2021 i la proposició juridicoeconòmica presentada per Kartogroup España, SL; si bé, respecte de la proposta de conveni urbanístic de programació, amb les següents rectificacions:  
  
· D'acord amb l'article 13.2.e del TRLOTUP, el document que s'haja de formalitzar estarà redactat fent ús de llenguatge inclusiu per a fer efectiu el principi d'igualtat entre les persones.  
· En l'estipulació quarta, d'Obligacions i compromisos de l'urbanitzador, l'apartat f de les funcions de l'urbanitzador quedarà redactat:  
  
Assumir l'adquisició dels terrenys que, si escau, li siguen transmesos a canvi de la seua activitat urbanitzadora i, quan corresponga, també la dels terrenys de les persones propietàries que s'abstinguen de participar en la reparcel·lació.  
· En l'estipulació quarta, en les funcions específiques de l'urbanitzador, l'apartat b es traslladarà a l'estipulació huitena per referir-se al règim de garanties de les persones propietàries. Aquest apartat b de l'estipulació quarta quedarà redactat:  
L'urbanitzador prestarà les garanties del procés urbanitzador previstes en les bases de programació del Programa, en relació amb els articles 157, 158 i, si escau, 159 TRLOTUP.  
· En l'estipulació quarta, últim paràgraf, les conseqüències objectives de l'incompliment greu estan previstes en l'article 172 TRLOTUP.  
  
· En l'estipulació sisena, de contractació i execució d'obres i serveis, el paràgraf primer quedarà redactat: Correspon a l'urbanitzador la contractació de l'empresari constructor i de totes aquelles persones professionals que intervinguen en la redacció dels projectes tècnics i documents jurídics que siguen necessaris per al desenvolupament i l'execució completa de la urbanització de la unitat d'execució Camí Xamussa delimitada del sòl urbà del Pla general de Borriana, per contravindre la redacció proposada al que es preveu en l'article 150.1.b TRLOTUP i resultar incoherent amb les despeses de gestió de l'urbanitzador presentades.  
· En coherència amb el que s'ha assenyalat més amunt, l'estipulació huitena, de Drets i obligacions de les persones propietàries, inclourà l'anterior apartat b de l'estipulació quarta: A fi d'assegurar el pagament de les quotes d'urbanització en metàl·lic per part de les persones propietàries, serà aplicable el règim de garanties urbanístiques previst en els articles 157 i 160 del TRLOTUP.  
· En l'estipulació huitena, el paràgraf tercer reflectirà que per a la retribució en metàl·lic a l'urbanitzador, el pagament es materialitza mitjançant l'ingrés de l'import corresponent en el patrimoni de l'agent urbanitzador, segons el compte de liquidació i el pla de pagaments establit en la reparcel·lació, o aprovats posteriorment.  
· L'estipulació novena, de terminis, s'ajustarà a la redacció de l'article 147 TRLOTUP, de manera que el termini màxim de què disposa l'urbanitzador per a la presentació a l'Ajuntament dels continguts de l'article 147c i e del TRLOTUP comptaran des de la formalització del contracte ajuntament-urbanitzador i no urbanitzador-empresari constructor.  
· L'estipulació desena, de compliment del contracte per l'urbanitzador i recepció de les obres, indicarà expressament que en l'execució del projecte d'urbanització es tindran en compte les consideracions de l'informe de 7 de juny de 2021 de la Direcció Territorial d'Agricultura, Desenvolupament Rural, Emergència Climàtica i Transició Ecològica per tal com afecta la via pecuària denominada núm. 1 assagador del camí dels Carnissers, de manera que no es podran col·locar elements que interrompen o obstaculitzen de manera perjudicial el pas de bestiar o interferisquen els usos compatibles o complementaris; i així mateix es compliran les indicacions assenyalades en l'acord plenari d'aprovació de l'alternativa tècnica, a saber:  
- Abans del començament de l'execució de les obres (acta de comprovació del replanteig) l'urbanitzador presentarà els informes de viabilitat de les companyies subministradores, que confirmen la idoneïtat de les solucions projectades i servisquen de base al conveni que calga establir amb cadascuna d'aquelles.  
- La xarxa de telefonia proposada haurà d'executar-se per compte de l'urbanitzador amb aquelles modificacions que, si fora el cas, indique la companyia telefònica; de manera que aquesta es deixe en condicions suficients per a la recepció de la xarxa per part de la companyia que gestiona el servei.  
- Atés que, segons informe emés per Nedgia (RE 2182 de 17/03/2021), en l'actualitat sí que hi ha instal·lacions de gas en la zona del projecte, s'observaran els condicionants tècnics generals que cal tindre en compte en l'execució d'obres pròximes a instal·lacions de gas.  
- La mercantil Kartogroup España, SL, presentarà acreditació d'haver acceptat les condicions tècniques assenyalades per I-DE Redes Eléctricas Inteligentes, SAU, respecte a la infraestructura elèctrica que cal desenvolupar per a dotar de subministrament elèctric l'actuació amb els condicionants assenyalats en l'acord plenari d'aprovació de l'alternativa tècnica del programa.  
  
Segon. Designar amb la condició d'urbanitzador del programa d'actuació integrada per a la delimitació i el desenvolupament de la unitat d'execució Camí Xamussa la mercantil Kartogroup España, SL, amb CIF B33819548, representada per Francisco Javier Riba Masjuan, domiciliada en 12235 Borriana, partida Juan Rodrigo-Camí Xamussa, s/n, com a licitador que ha obtingut la millor puntuació, amb subjecció a les bases de programació rectores de la licitació i altres circumstàncies fixades en la seua oferta.  
  
Tercer. Requerir Kartogroup España, SL, amb CIF A65640980, perquè preste la garantia definitiva del programa d'actuació integrada de la unitat d'execució Camí Xamussa per l'import de 38.300,00 ?, equivalent al 2 % d'1.915.000,00 - de càrregues del programa, IVA no inclòs, que podrà prestar en qualsevol de les formes previstes en l'article 157 TRLOTUP.  
  
Quart. Advertir a Kartogroup España, SL, que el compliment del que es preveu en el dispositiu anterior és condició per a la formalització del conveni urbanístic de programació, que haurà de produir-se en el termini de 30 dies comptadors des del següent al de la notificació del present acord, significant que si la mercantil Kartogroup España, SL, desatén l'emplaçament, decaurà el seu dret, amb confiscació de la garantia provisional dipositada.  
  
Cinqué. Una vegada subscrit el conveni urbanístic de programació, ordenar la inscripció en el registre municipal de programes d'actuació del programa d'actuació integrada de la unitat d'execució Camí Xamussa delimitada en sòl urbà del Pla general; i, una vegada inscrit en aquest registre municipal, ordenar la publicació d'aquesta resolució aprovatòria i del text íntegre del conveni de programació en el Diari Oficial de la Generalitat Valenciana i en el Butlletí Oficial de la Província, amb expressió del número de registre i data d'inscripció.  
  
  
Sisé. Donar trasllat del present acord als Serveis Tècnics municipals, a la Intervenció municipal i a la Tresoreria municipal.  
  
Seté. Notificar a les persones interessades significant que, contra el present acord, que posa fi a la via administrativa, podran interposar en el termini d'un mes recurs potestatiu de reposició davant l'òrgan que el dicta o, en el termini de dos mesos, recurs contenciós administratiu davant el jutjat d'aquesta jurisdicció de Castelló de la Plana, de conformitat amb el que es disposa en l'art. 124.9 de la LOTUP i en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i art. 8 de la Llei 29/1998, de 13 de juliol, reguladora de la jurisdicció contenciosa administrativa. Això sense perjudici que puguen utilitzar altres recursos si ho estimaren oportú.»  
El Programa d'actuació integrada UE Camí Xamussa s'ha inscrit en data 28 de juny de 2022 en la secció primera del registre de programes d'actuació municipal, amb el núm. 3.  
  
Borriana, 4 de juliol de 2022.- L'alcaldessa: M. Josep Safont Melchor.  
  
  
Annex:  
  
Conveni urbanístic regulador de les obligacions i drets de l'urbanitzador, de les persones propietàries adherides al programa d'actuació integrada per al desenvolupament de la unitat d'execució Camí Xamussa delimitada del sòl urbà del pla general, i de L'ajuntament de Borriana (exp. 13365/2018)  
  
  
Formalitzat en la data de signatura de la representant de l'òrgan de contractació, intervenen:  
Sra. María José Safont Melchor, com a alcaldessa presidenta del Magnífic Ajuntament de Borriana. Actua en nom i representació d'aquest en virtut d'acord plenari d'investidura adoptat el 15 de juny de 2019.  
Es troba assistida per Iluminada María Blay Fornás, com a secretària de l'Ajuntament, la qual dona fe del present acte.  
I Francisco Javier Riba Masjuan, major d'edat, -----, en nom i representació de la societat mercantil Kartogroup España, SL, amb NIF W98336059, i domicili social en partida Juan Rodrigo - Camí Xamussa, s/n, del terme municipal de Borriana, inscrita en el Registre Mercantil de Castelló, en el tom 1111, llibre 675, foli 186, secció 8a, full CS-18724, inscripció 2a, de data 21/05/2002; representació que exerceix com a president d'aquesta mercantil, en virtut de l'escriptura pública de cessament i nomenament de consellers atorgada davant el notari Carlos Cabadés O'Callaghan, en data 30/04/2009, protocol núm. 1264, inscrita en el Registre Mercantil en data 07/07/2009.  
  
Mitjançant la signatura del present document, el contractista declara que aquest poder no ha sigut suspés, limitat o revocat.  
  
  
Exposen:  
  
I. En data 4 de desembre de 2018 (RE 16782) Francisco-Javier Riba Masjuan, en representació de la mercantil Kartogroup España, SL, amb CIF W60709822, va sol·licitar, a l'empara de l'article 121 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, l'inici del procediment per a l'aprovació i adjudicació per gestió indirecta del programa d'actuació integrada de delimitació i desenvolupament d'una unitat d'execució en sòl urbà industrial del Pla general de Borriana.  
II. Per Decret núm. 2019-0013, de 7 de gener de 2019, l'Alcaldia Presidència va admetre a tràmit aquesta iniciativa per a la gestió indirecta d'un programa d'actuació integrada de delimitació i desenvolupament urbanístic d'una unitat d'execució en sòl urbà industrial del Pla general de Borriana, configurada amb les següents fites:  
· Fita nord-est (NE): unitat d'execució de sòl urbà C2 i C3 redelimitada, completament urbanitzada.  
· Fita sud-est (SE): resta d'unitat d'execució de sòl urbà C3 sense desenvolupar, situada al sud-est del Camí Xamussa i via pecuària assagador del camí dels Carnissers i el Caminàs.  
· Fita nord-oest (NW): resta d'unitat d'execució de sòl urbà C3 sense desenvolupar, fites sud-est de les parcel·les cadastrals 9265843-09-23-17-25-75-78-33-65 13.  
· Fita sud-oest (SW): límit de sòl urbà amb sòl no urbanitzable de règim comú general (SNU-RC1), resta de parcel·les cadastrals 9686401-02-03.  
Així mateix, es va concedir a les persones propietàries de terrenys inclosos en l'àmbit un termini de tres mesos perquè manifestaren si tenien voluntat de realitzar, en règim de gestió per les persones propietàries, la iniciativa de programa presentada.  
III. En el termini concedit a aquest efecte les persones propietàries de l'àmbit no van manifestar la seua voluntat de realitzar la programació i execució de l'actuació mitjançant gestió per elles mateixes, per la qual cosa va continuar la programació en règim de gestió pública indirecta, i el Ple municipal va aprovar, en sessió realitzada el 25 de juliol de 2019, les bases de programació per a elecció de l'alternativa tècnica i selecció i adjudicació de la condició d'urbanitzador del programa d'actuació integrada per al desenvolupament de la unitat d'execució Camí Xamussa delimitada en l'àmbit de sòl urbà industrial del Pla general de Borriana, i l'inici del procediment de selecció de l'alternativa tècnica de l'esmentat programa d'actuació integrada.  
IV. L'anunci de licitació es va publicar en el Diari Oficial de la Unió Europea de 15 d'octubre de 2019, en el Diari Oficial de la Generalitat Valenciana núm. 8673, de 8 de novembre de 2019, i el 13 de novembre de 2019 en el perfil del contractant d'aquest ajuntament, allotjat en la Plataforma de Contractació del Sector Públic, convocant els licitadors per a la presentació d'alternatives tècniques de l'esmentat programa d'actuació integrada, durant el termini de tres mesos.  
V. Després de la tramitació preceptiva, en data 2 de setembre de 2021, el Ple de l'Ajuntament va acordar:  
· Determinar que la unitat d'execució Camí Xamussa delimitada en sòl urbà industrial del Pla general de Borriana es gestionarà urbanísticament en règim de gestió indirecta, sempre que en el procés de selecció de la proposició juridicoeconòmica del programa quede justificada la viabilitat econòmica de l'actuació.  
· Aprovar l'alternativa tècnica del programa d'actuació integrada per al desenvolupament de la unitat d'execució Camí Xamussa delimitada en sòl urbà industrial del Pla general de Borriana, presentada per la mercantil Kartogroup España, SL (RE E-4518/2020 i RE E-55/2021), comprensiva de la següent documentació: a) Pla d'ordenació de l'àmbit d'actuació. b) Memòria justificativa del compliment de les condicions d'integració amb l'entorn. c) Inventari preliminar de construccions i plantacions que se'n puguen veure afectades i d) Projecte d'urbanització; amb un preu de redacció de 23.000 - sent l'impost de valor afegit de 4.830,00 ?, per la qual cosa el preu total ascendeix a la quantitat de 27.830 - (IVA inclòs) (BOP núm. 114, de 23.09.2021).  
  
VI. Publicada la convocatòria anunciada en el DOGV núm. 9183 de data 28/09/2021 per a la selecció de l'urbanitzador del programa d'actuació integrada per al desenvolupament de la unitat d'execució Camí Xamussa delimitada del sòl urbà del Pla general de Borriana, Kartogroup España, SL, va presentar la corresponent proposició juridicoeconòmica per a participar en la selecció de l'urbanitzador (RE 10987, de 15/12/2021).  
VII. Per Decret 2022-0784, de 25 de febrer de 2022, l'Alcaldia Presidència, d'acord amb la proposta de 24 de febrer de 2022 de la comissió tècnica, va seleccionar i va designar provisionalment Kartogroup España, SL, com a urbanitzador del Programa d'actuació integrada per al desenvolupament de la unitat d'execució Camí Xamussa delimitada del sòl urbà del Pla general de Borriana, i li va requerir que presentara la documentació assenyalada en les bases de programació.  
  
VIII. Per acord plenari de 5 de maig de 2022, l'Ajuntament de Borriana va designar la condició d'urbanitzador del programa d'actuació integrada per al desenvolupament de la unitat d'execució Camí Xamussa delimitada del sòl urbà del Pla general de Borriana a la mercantil Kartogroup España, SL, i va declarar aprovat el Programa d'actuació integrada per al desenvolupament de la unitat d'execució Camí Xamussa delimitada del sòl urbà del Pla general de Borriana; quedant condicionades tant l'aprovació del programa com la designació de l'urbanitzador al dipòsit de la garantia definitiva i a la subscripció del conveni urbanístic de programació.  
IX. A sol·licitud de Kartogroup España, SL, per Decret núm. 2022-2237, de 2 de juny de 2022, l'Alcaldia ha resolt aplicar l'import de 38.300,00 - de la garantia provisional en metàl·lic amb número d'operació 838517647210 i concepte Garantia en fase d'adjudicació 2 % licitació PAI camí Xamussa a la garantia definitiva en metàl·lic per import de 38.000,00 - i concepte Garantia definitiva programa d'actuació integrada de la unitat d'execució camí Xamussa en aplicació del requeriment del Ple de l'Ajuntament de data 5 de maig de 2022.  
X. De conformitat amb això i per a l'execució de la urbanització de la unitat d'execució Camí Xamussa delimitada del sòl urbà del Pla general de Borriana, totes dues parts, declarant tindre plena capacitat jurídica i d'obrar, i per mutu acord convenen a subscriure el present conveni urbanístic i a obligar-se conformement a les següents:  
  
  
Estipulacions  
  
Primera. Objecte  
És objecte del present conveni urbanístic regular les relacions i compromisos que contrauen les parts que el subscriuen per al desenvolupament i l'execució de les obres d'urbanització de la unitat d'execució Camí Xamussa delimitada del sòl urbà del Pla general de Borriana, de conformitat amb l'alternativa tècnica i la proposició juridicoeconòmica aprovades en dates 2 de setembre de 2021 i 5 de maig de 2022.  
  
  
Segona. Àmbit  
L'àmbit de la unitat d'execució Camí Xamussa delimitada del sòl urbà del Pla general de Borriana, definit per acord del Ple de l'Ajuntament de Borriana de 25 de juliol de 2019 (base 1a de les de programació aprovades), i de conformitat amb l'Alternativa tècnica aprovada queda configurat amb les següents fites:  
· Fita nord-est (NE): unitat d'execució de sòl urbà C2 i C3 redelimitada, completament urbanitzada.  
· Fita sud-est (SE): resta d'unitat d'execució de sòl urbà C3 sense desenvolupar, situada al sud-est del Camí Xamussa i via pecuària assagador del Camí dels Carnissers i el Caminàs.  
· Fita nord-oest (NW): resta d'unitat d'execució de sòl urbà C3 sense desenvolupar, fites sud-est de les parcel·les cadastrals 0492272-92-70-74-50-46-97-03-17 13.  
· Fita sud-oest (SW): límit de sòl urbà amb sòl no urbanitzable de règim comú general (SNU-RC1), resta de parcel·les cadastrals 9686401-02-03.  
  
Tercera. Règim jurídic  
El contracte per al desenvolupament i execució de la urbanització de la unitat d'execució Camí Xamussa delimitada del sòl urbà del Pla general de Borriana és de naturalesa administrativa especial i es regirà per les disposicions del text refós de la Llei d'ordenació del territori, urbanisme i paisatge (Decret legislatiu 1/2021, de 18 de juny, del Consell de la Generalitat Valenciana, d'ara en avant TRLOTUP).  
Pel que fa al present conveni regirà el que s'estableix en l'article 117 del TRLOTUP i altres disposicions de concordant aplicació.  
  
La seua execució i efectes es regiran pel que s'estableix en les bases de programació aprovades per l'Ajuntament de Borriana (exp. 13219/2018) per a l'adjudicació de la condició d'urbanitzador del Programa d'actuació integrada per al desenvolupament de la unitat d'execució Camí Xamussa delimitada del sòl urbà del Pla general de Borriana.  
Per tal com la presentació per part de Kartogroup España, SL, de la proposició per a aquesta contractació va implicar l'acceptació incondicionada de les bases de programació que integren el contracte, mitjançant la seua signatura electrònica la mercantil urbanitzadora declara conéixer i acceptar aquest document en la seua integritat, sense cap mena de reserva o excepció.  
Amb caràcter supletori, a falta de determinació expressa d'aquestes bases de programació o del TRLOTUP, serà aplicable el que s'estableix en la Llei 9/2017, de 8 de novembre, de contractes del sector públic, i, subsidiàriament, quant a l'actuació de l'Administració, el que s'estableix en la Llei 39/2015, d'1 d'octubre, de procediment administratiu comú de les administracions públiques.  
  
Quarta. Obligacions i compromisos de l'urbanitzador  
L'aprovació del programa d'actuació integrada per al desenvolupament de la unitat d'execució Camí Xamussa delimitada del sòl urbà del Pla general de Borriana persegueix completar la urbanització d'aquesta zona de sòl urbà i integrar-la efectivament amb l'entorn urbanitzat.  
  
L'urbanitzador es compromet i obliga al compliment d'aquest objectiu i, en particular i en relació amb aquest, al compliment dels objectius establits en l'article 116 del TRLOTUP.  
Correspon a l'urbanitzador gestionar la transformació física i jurídica de les finques integrants en la unitat d'execució Camí Xamussa delimitada del sòl urbà del Pla general de Borriana i a aquest efecte assumeix les funcions establides en l'article 118 del TRLOTUP.  
En particular, i d'acord amb aquest, són funcions de l'urbanitzador:  
a) Promoure, gestionar i finançar l'actuació programada, al seu risc i ventura.  
b) Promoure la redacció dels projectes tècnics necessaris per a això.  
  
c) Contractar les obres públiques que comprenga aquesta actuació d'acord amb la legislació de contractes del sector públic, gestionant la seua execució en qualitat de promotor d'aquestes i responent del seu pagament i altres obligacions que legalment o contractualment haja assumit davant el contractista.  
d) Elaborar i impulsar la reparcel·lació.  
e) Suportar el cost d'urbanització corresponent als terrenys de la seua propietat o que li siguen adjudicats en concepte de retribució i obtindre les retribucions corresponents a l'execució del programa d'actuació de les persones propietàries adherides a aquest.  
f) Assumir l'adquisició dels terrenys que, si escau, li siguen transmesos a canvi de la seua activitat urbanitzadora i, quan corresponga, també la dels terrenys de les persones propietàries que s'abstinguen de participar en la reparcel·lació.  
g) Promoure les edificacions i activitats privades sobre les parcel·les o immobles que se li adjudiquen a conseqüència del desenvolupament del programa d'actuació integrada, en els casos en què així s'haja convingut pel seu interés social o necessitats funcionals d'aquest.  
De conformitat amb el que s'estableix en la base 17a.II de les de programació aprovades, correspon a l'urbanitzador, en relació amb la transformació física i jurídica de les finques, les següents funcions o obligacions específiques:  
a) L'urbanitzador recaptarà dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació, amb vista a depurar les situacions jurídiques de les parcel·les aportades a la reparcel·lació i possibilitar la citació a les persones propietàries afectades per a la seua participació en el Programa, amb caràcter previ a la redacció del projecte de reparcel·lació.  
  
b) L'urbanitzador prestarà les garanties del procés urbanitzador previstes en les bases de programació del Programa, en relació amb els articles 157, 158 i, si escau, 159 TRLOTUP.  
c) L'urbanitzador presentarà el projecte de reparcel·lació per a la seua aprovació municipal, que descriurà les adjudicacions de les finques de resultat complint els requisits establits en la legislació urbanística i hipotecària per a permetre la inscripció del projecte de reparcel·lació en el Registre de la Propietat.  
d) L'urbanitzador comunicarà a l'Ajuntament de Borriana en un termini màxim de 15 dies la inscripció del projecte de reparcel·lació en el Registre de la Propietat, adjuntant la corresponent certificació acreditativa d'això.  
e) L'urbanitzador haurà de presentar en les certificacions d'obra el document en el qual es reflectisca la quantia per la qual es passa la certificació i percentatge d'obra executat respecte al total d'aquesta, signada per l'urbanitzador, empresa constructora i persona/es directora/es de l'obra.  
Les liquidacions de les quotes d'urbanització adreçades a les persones propietàries hauran de reunir els següents requisits formals:  
· Individualització de les quantitats corresponents a cada persona destinatària per parcel·la en l'àmbit.  
· Hauran de preveure de manera desglossada la base imposable de cada quota respecte de l'impost o impostos que, si escau, es reporten.  
  
· Hauran d'establir els terminis i revestiran les garanties legals exigibles per als actes de recaptació tributària en període voluntari.  
· Adjuntaran el text íntegre de la resolució administrativa aprovatòria de la certificació d'obres i de l'autorització del cobrament de la quota.  
f) L'urbanitzador estarà obligat a cancel·lar, amb càrrec a les seues despeses generals, les afeccions registrals de les parcel·les adjudicades al pagament de les quotes d'urbanització en metàl·lic, una vegada que s'hagen entregat les obres d'urbanització a l'Administració i la persona propietària haja satisfet els pagaments corresponents.  
g) L'urbanitzador haurà de disposar d'una adreça electrònica per a qualsevol notificació del procediment, des de la presentació de les proposicions pels aspirants a urbanitzadors fins a la recepció definitiva de les obres d'urbanització.  
L'incompliment greu de les obligacions exposades serà causa de remoció de l'urbanitzador de les seues funcions, amb les conseqüències objectives previstes en l'article 172 del TRLOTUP.  
  
Cinquena. Altres obligacions de l'urbanitzador.  
Tal com disposa la base 17a de les de programació, l'urbanitzador queda obligat:  
a) al compliment de les disposicions vigents en matèria de legislació laboral, seguretat social i de seguretat i higiene en el treball. L'incompliment d'aquestes obligacions per part de l'adjudicatari no implicarà cap responsabilitat per a l'Administració.  
b) al compliment del contracte amb estricta subjecció a les bases de programació reguladores i al contingut de l'oferta que formule.  
c) a indemnitzar tots els danys i perjudicis que es causen a tercers a conseqüència de les operacions que requerisca l'execució del contracte.  
  
  
Sisena. Contractació i execució d'obres i serveis  
Correspon a l'urbanitzador la contractació de l'empresari constructor i de totes aquelles persones professionals que intervinguen en la redacció dels projectes tècnics i documents jurídics que siguen necessaris per al desenvolupament i l'execució completa de la urbanització de la unitat d'execució Camí Xamussa delimitada del sòl urbà del Pla general de Borriana.  
A aquest efecte, i de conformitat amb el que s'ha establit en la base 17a.II de les de programació aprovades, la selecció de l'empresari constructor es regirà pel que s'estableix en aquesta base en relació amb el que es disposa en la Llei 9/2017, de contractes del sector públic, i l'urbanitzador contractarà l'empresari constructor de conformitat amb això i gestionarà la seua execució en qualitat de promotor d'aquestes, i respondrà del seu pagament i de les altres obligacions que legalment o contractualment haja assumit enfront del contractista.  
El procés de selecció de l'empresari constructor complirà així mateix les regles previstes en l'article 163.2, apartats b) i c), del TRLOTUP.  
  
Setena. Altres despeses a costa de l'urbanitzador  
A més de les obligacions i despeses que l'urbanitzador ha d'assumir de conformitat amb les estipulacions que antecedeixen, assumirà igualment les despeses a què es refereix la base 17a.I de les de programació aprovades (taxa per prestació de serveis urbanístics i despeses de publicitat).  
  
Huitena. Drets i obligacions de les persones propietàries  
Les obligacions de les persones propietàries incloses en l'àmbit de la unitat d'execució Camí Xamussa delimitada del sòl urbà del Pla general de Borriana, es regiran pel que s'estableix en els articles 144 i següents del TRLOTUP, de conformitat amb l'Alternativa tècnica aprovada.  
Pel que fa al pagament de la retribució a l'urbanitzador, a la vista que la consolidació de l'àmbit impedeix la retribució en terrenys, de conformitat amb el que s'estableix en l'article 149.2 del TRLOTUP és procedent la retribució a l'urbanitzador en metàl·lic.  
Per a la retribució en metàl·lic a l'urbanitzador, el pagament es materialitza mitjançant l'ingrés de l'import corresponent en el patrimoni de l'agent urbanitzador, segons el compte de liquidació i el pla de pagaments establit en la reparcel·lació, o aprovats posteriorment i, en tot allò no previst en l'article 156 TRLOTUP, regirà el que s'estableix en la legislació en matèria de tributs respecte del pagament i les actuacions i procediments de recaptació dels deutes tributaris.  
A fi d'assegurar el pagament de les quotes d'urbanització en metàl·lic per part de les persones propietàries serà aplicable el règim de garanties urbanístiques previst en els articles 157 i 160 del TRLOTUP.  
  
El pressupost de càrregues d'urbanització és el que ha sigut desglossat en la Memòria de la Proposició juridicoeconòmica.  
  
  
Novena. Terminis  
Els terminis en què hauran de realitzar-se els treballs i obres corresponents a la urbanització de la unitat d'execució Camí Xamussa delimitada del sòl urbà del Pla general de Borriana són els reflectits en la memòria de la proposició juridicoeconòmica de conformitat amb la base 8a de les de programació aprovades:  
  
Termini per a l'inici del procediment de selecció de l'empresari constructor, si escau. 1 mes, des de formalització contracte Ajuntament-urbanitzador.  
Termini màxim de presentació a l'Ajuntament dels continguts de l'article 147.c) i e) TRLOTUP. 15 dies, des de formalització contracte Ajuntament-urbanitzador.  
Termini màxim presentació projecte de reparcel·lació 2 mesos, des de la finalització del termini concedit a les persones propietàries per a la seua adhesió al PAI  
Termini màxim presentació text refós de projecte de reparcel·lació, si escau. 1 mes, des de la recepció del Decret en el qual s'indiquen les modificacions que cal introduir, si escau.  
Termini màxim inici obra urbanitzadora. 3 mesos, des de fermesa en via administrativa del projecte de reparcel·lació.  
Termini màxim execució urbanització. 9 mesos, des del seu inici  
  
  
  
El termini total serà susceptible de pròrrogues expresses, per causa justificada, atorgades abans de la data prevista de caducitat i amb les limitacions de l'article 115.5 del TRLOTUP.  
  
Desena. Compliment del contracte per l'urbanitzador i recepció de les obres  
Quant a això resultarà d'aplicació el que s'estableix en la base 18a de les de programació aprovades.  
A la vista dels compromisos inclosos en aquests convenis, s'adverteix que l'Ajuntament no admetrà supòsits de retaxació de càrregues basats en eventuals mancances o omissions de les xarxes de serveis previstos respecte a les que definitivament s'implanten i justifiquen en el projecte.  
En l'execució del projecte d'urbanització es tindran en compte les consideracions de l'informe de 7 de juny de 2021 de la Direcció Territorial d'Agricultura, Desenvolupament Rural, Emergència Climàtica i Transició Ecològica per tal com afecta la via pecuària denominada núm. 1 assagador del camí dels Carnissers, de manera que no es podran col·locar elements que interrompen o obstaculitzen de manera perjudicial el pas de bestiar o interferisquen els usos compatibles o complementaris; i així mateix es compliran les indicacions assenyalades en l'acord plenari d'aprovació de l'alternativa tècnica, a saber:  
· Abans del començament de l'execució de les obres (acta de comprovació del replanteig) presentarà l'urbanitzador els informes de viabilitat de les companyies subministradores, que confirmen la idoneïtat de les solucions projectades i servisquen de base al conveni a establir amb cadascuna d'aquelles.  
· La xarxa de telefonia proposada haurà d'executar-se per compte de l'urbanitzador amb aquelles modificacions que, si fora el cas, indique la companyia telefònica; de manera que es deixe en condicions suficients per a la recepció de la xarxa per part de la companyia que gestiona el servei.  
· Atés que, segons informe emés per Nedgia (RE 2182 de 17/03/2021), en l'actualitat sí que existeixen instal·lacions de gas en la zona del projecte, s'observaran els condicionants tècnics generals que cal tindre en compte en l'execució d'obres pròximes a instal·lacions de gas.  
· La mercantil Kartogroup España, SL, presentarà acreditació d'haver acceptat les condicions tècniques assenyalades per I-DE Redes Eléctricas Inteligentes, SAU, respecte a la infraestructura elèctrica a desenvolupar per a dotar de subministrament elèctric l'actuació amb els condicionants assenyalats en l'acord plenari d'aprovació de l'alternativa tècnica del programa.  
A l'empara de les previsions de despeses generals de contracta i dels costos indirectes inherents a les partides o unitats d'obra del projecte, l'Ajuntament designarà la corresponent assistència tècnica a la direcció de les obres, amb la finalitat de garantir el correcte compliment de les condicions de la seua execució. Aquesta assistència tècnica serà seleccionada per aquesta administració, a proposta de l'urbanitzador, sent el seu cost per compte de les despeses de gestió de l'agent urbanitzador, segons preveu l'article 150.1.c) 3r TRLOTUP i l'apartat 3.1.3 de la proposició juridicoeconòmica. El concurs d'aquesta assistència tècnica serà efectiu a partir de l'acta de comprovació del replanteig.  
El contracte s'entendrà complit amb motiu de l'adequada execució de la totalitat de les prestacions incloses en aquest, i s'extingirà una vegada l'Ajuntament haja aprovat el compte de liquidació definitiva del projecte de reparcel·lació de l'àmbit del programa d'actuació integrada i l'urbanitzador haja acreditat, per a aquelles persones propietàries que hagen complit la seua obligació de pagament de les quotes d'urbanització, haver cancel·lat les afeccions registrals de les seues parcel·les adjudicades.  
Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor, si escau, i la documentació que justifique el pagament efectiu de les obres.  
  
En tot cas, la recepció de les obres exigirà un acte formal i positiu dins del termini regulat en la legislació de contractació pública. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, tots dos assistits, si ho estimen oportú, per un facultatiu.  
  
La documentació mínima que l'urbanitzador ha d'aportar quan sol·licite la recepció de les obres d'urbanització serà la següent:  
· Certificat final d'obra subscrit per la direcció facultativa, juntament amb pressupost i plànols finals d'obra en paper i suport digital (en obert).  
· Informes de conformitat de les instal·lacions per part de les diferents companyies subministradores (telefonia, subministrament d'energia elèctrica/gas, aigua potable?).  
· Informes de prova i posada en marxa de les instal·lacions de bombament, fonts, enllumenat, impulsions i altres equips elèctrics, mecànics o hidràulics que continga l'obra, i el manteniment dels quals competisca a l'Ajuntament o a alguna contracta municipal; acompanyant els documents necessaris, degudament diligenciats pels organismes competents, per a la contractació dels serveis corresponents amb les companyies subministradores.  
· Informe final de l'assistència tècnica, que inclourà l'informe d'inspecció de canalitzacions (proves de càrrega i de pressió, càmera TV en clavegueram) i el d'assajos i control de qualitat de l'obra; i que dictamine, entre altres consideracions, l'adequació i idoneïtat de les obres.  
  
· Acreditació de la materialització física sobre el terreny de les parcel·les resultants, marcant la seua partió definitiva mitjançant les corresponents fites i marques, acompanyat de plànol parcel·lari definitiu i comprovat després de l'execució de les obres d'urbanització, en paper i format dwg.  
  
Onzena. Règim de penalitats  
Se seguirà el que s'estableix en la base 19a de les de programació aprovades.  
  
Dotzena. Supòsits de resolució de la condició d'urbanitzador  
  
Seran causes de resolució del contracte les establides en el TRLOTUP i en la Llei de contractes del sector públic.  
  
Tretzena. Prerrogatives de l'Ajuntament  
Són les establides en la base 21a de les de programació aprovades.  
  
  
Catorzena. Jurisdicció competent  
D'acord amb el que s'estableix en la base 22a, les qüestions litigioses sorgides sobre interpretació, modificació, resolució i efectes dels contractes seran resoltes per l'òrgan adjudicador del contracte, les resolucions del qual esgotaran la via administrativa i obriran la via contenciosa administrativa, a tenor de la Llei reguladora d'aquesta jurisdicció, sense perjudici que les persones interessades puguen interposar recurs potestatiu de reposició, previst en l'article 123 de la Llei 39/2015, d'1 d'octubre, del procediment administratiu comú de les administracions públiques.  
I en prova de conformitat amb el contingut del present document, després d'haver-lo llegit totes dues parts, el signen a un sol efecte, en la data indicada; de tot això, com a secretària, en done fe.  
  
L'urbanitzador Ajuntament de Borriana  
Kartogroup España, SL L'alcaldessa  
La secretària general